राजधानी पटना में कोचिंग संचालक सभहक मनमानी आर गुंडागर्दी रोकए लेल सरकार बिहार कोचिंग संस्थान विधेयक, 2010 कें मंजूरी द देलक। एहि विधेयक के पारित भेलाक बाद राज्य में कोचिंग संस्थान छात्रक शोषण नही क सकत।
 विधेयक के अनुसार, एक माहक भीतर सभ कोचिंग संस्था के सरकारी रजिस्ट्रेशन कराबए पड़तैक। निबंधन तीन वर्षक लेल मान्य हएत आ एहि लेल कोचिंग संस्थान कें सरकार के 5 हजार रुपया देमय पड़तैक। कोचिंग मालिक कें आब फीसका उल्लेख प्रोस्पेक्टस में करए पड़तन्हि ताकि कोर्स के बीच में फीस वृद्धि पर रोक लगाएल जा सकए।
 निर्धारित अवधि में सिलेबस खत्म करब अनिवार्य हएत।
 सरकार कें रजिस्ट्रेशन कागज दैत काल ओहि मे फीसक उल्लेख करए पड़तैक।
 शिक्षक सभहक योग्यता केर जानकारी सरकार के देमय पड़तैक।
 मानवीय सुविधा उपलब्ध कराएब जरूरी।
 सरकार कें कोचिंग संस्थानक रजिस्ट्रेशन रद्द करबाक अधिकार।
 प्रस्तुतकर्ता कुमार राधारमण पर Wednesday, March 31, 2010 1 comment:
मिडिल स्कूल मे 36 हजार शिक्षक बहाली। मिथिला पेंटिंग प्रशिक्षण लेल राशि जारी।
 राजधानी में सभ राजकीय प्रतिभा विकास विद्यालय मे एडमिशन शुरू भ गेल अछि। दाखिला ७ अप्रैल तक चलत। नौवीं कक्षा में दाखिला, सीटें उपलब्ध भेलहि पर हएत। पंजीकरण ओही प्रतिभा विकास में संभव हएत जाहि ठाम सं फार्म कीनने हएब। पास भेल कक्षा केर प्रमाणपत्र आ मार्कशीट पंजीकरण के समय देमय पड़त। ई दुनू प्रमाणपत्र प्राचार्य या हेडमास्टर सं सत्यापित हेबाक चाही। सभ पंजीकृत छात्र कें प्रवेश परीक्षा देमय पड़तनि । ई परीक्षा सभ राजकीय प्रतिभा विकास विद्यालय में एकहि दिन लेल जाएत। चयन के आधार मेरिट रहत। दाखिला फार्म ७ अप्रैल तक जमा क सकैत छी। प्रवेश परीक्षा ९ अप्रैल कए भोरे १० सं १२ बजे धरि हएत। परिणाम १४ अप्रैल कए घोषित हएत। ज्ञातव्य जे नव सत्र १७ अप्रैल सं शुरू भ रहल अछि।
 Subscribe to: Posts (Atom)